|  |
| --- |
| Številka: 007-435/2015 |
| Ljubljana, dne 7.3.2016 |
| EVA 2015-2550-0029 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uredba o načinu in merilih za določitev višine stroškov postopka izdaje upravnih aktov pri ravnanju z gensko spremenjenimi organizmi – predlog za obravnavo** |
| **1. Predlog sklepov vlade:** |
| Na podlagi drugega odstavka 54.a člena Zakona o ravnanju z gensko spremenjenimi organizmi (Uradni list RS, št. 23/05 – uradno prečiščeno besedilo, 21/10 in 90/12 – ZdZPVHVVR) je Vlada Republike Slovenije na … seji dne … sprejelaSKLEP:Vlada Republike Slovenije izdaja Uredbo o načinu in merilih za določitev višine stroškov postopka izdaje upravnih aktov pri ravnanju z gensko spremenjenimi organizmi, ki se objavi v Uradnem listu Republike Slovenije.  Mag. Darko Krašovec GENERALNI SEKRETARPriloge:* Uredba o načinu in merilih za določitev višine stroškov postopka izdaje upravnih aktov pri ravnanju z gensko spremenjenimi organizmi,
* obrazložitev,
* mnenja medresorskega usklajevanja.

Prejemnik sklepa:* Ministrstvo za okolje in prostor, Dunajska c. 47, 1000 Ljubljana
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Tanja Bolte, generalna direktorica, Direktorat za okolje,
* Uroš Vajgl, vodja, Sektor za okolje in podnebne spremembe,
* dr. Martin Batič, vodja, Oddelek za biotehnologijo.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Uredba o načinu in merilih za določitev višine stroškov postopka izdaje upravnih aktov pri ravnanju z gensko spremenjenimi organizmi (v nadaljnjem besedilu: GSO) določa način in merila za določitev višine stroškov postopka za izdajo upravnih aktov za zaprti sistem, delo z GSO v zaprtem sistemu, namernem sproščanju GSO v okolje in dajanju izdelkov na trg ter za obračun stroškov drugih strokovnjakov s področij, ki so za obravnavo prijave in pripravo strokovnega mnenja pomembna in, ki sodelujejo pri delu znanstvenega odbora za delo z GSO v zaprtem sistemu (v nadaljnjem besedilu: odbor za zaprte sisteme) in znanstvenega odbora za namerno sproščanje GSO v okolje in dajanje izdelkov na trg (v nadaljevanju: odbor za sproščanje GSO). |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | DA |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)Kratka obrazložitevGradivo nima finančnih posledic za proračuna Republike Slovenije. |
| **8. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
|  |
| (Če je odgovor DA, navedite:Datum objave: 5.11.2015V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti,
* občine in združenja občin ali pa navedite, da se gradivo ne nanaša nanje.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte): /Upoštevani so bili:* *Na gradivo ni bilo prejetih pripomb javnosti*.

Bistvena mnenja, predlogi in pripombe, ki niso bili upoštevani, ter razlogi za neupoštevanje:/ |
| **9. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **10. Gradivo je uvrščeno v delovni program vlade:** | DA |
| **Irena Majcen****ministrica** |

**PREDLOG**

**EVA 2015-2550-0029**

Na podlagi drugega odstavka 54.a člena Zakona o ravnanju z gensko spremenjenimi organizmi (Uradni list RS, št. 23/05 – uradno prečiščeno besedilo, 21/10 in 90/12 – ZdZPVHVVR) izdaja Vlada Republike Slovenije

**UREDBO**

**o načinu in merilih za določitev višine stroškov postopka izdaje upravnih aktov pri ravnanju z gensko spremenjenimi organizmi**

**1. člen**

**(vsebina)**

Ta uredba določa način in merila za določitev višine stroškov postopka za izdajo upravnih aktov za zaprti sistem, delo z gensko spremenjenimi organizmi (v nadaljnjem besedilu: GSO) v zaprtem sistemu, za namerno sproščanje GSO v okolje in dajanje izdelkov na trg.

**2. člen**

**(izrazi)**

Izrazi, uporabljeni v tej uredbi, imajo naslednji pomen:

1. dnevnica je strošek po predpisu, ki ureja povračila stroškov in druge prejemke v javnem sektorju;

2. poročevalec je član ali namestnik člana znanstvenega odbora za delo z GSO v zaprtem sistemu (v nadaljnjem besedilu: odbor za zaprte sisteme)ali znanstvenega odbora za namerno sproščanje GSO v okolje in dajanje izdelkov na trg (v nadaljnjem besedilu: odbor za sproščanje GSO) ali drugi strokovnjak, ki poroča o strokovnem mnenju ali mnenju o primernosti izdelka ter ga določi znanstveni odbor;

3. drugi strokovnjak je strokovnjak iz evidence raziskovalne in razvojne dejavnosti, ki ga vodi Agencija za raziskovalno dejavnost Republike Slovenije ali strokovnjak s seznama strokovnjakov v okviru Urada za izmenjavo informacij o biološki varnosti ob upoštevanju strokovne usposobljenosti glede na vsebino prijave;

4. stroški poročevalca so izdatki, ki nastanejo v zvezi s pripravo in poročanjem o strokovnem mnenju ali mnenju o primernosti izdelka v postopku pridobitve strokovnega mnenja za prijavo;

5. stroški za prevoz so izdatki po predpisu, ki ureja povračila stroškov in druge prejemke v javnem sektorju;

6. stroški prenočevanja so izdatki po predpisu, ki ureja povračila stroškov in druge prejemke v javnem sektorju;

7. stroški javnega naznanila in javne obravnave so izdatki javnega naznanila v sredstvih javnega obveščanja in izvedbe javne obravnave.

**3. člen**

**(stroški postopka za izdajo upravnih aktov za zaprti sistem)**

(1) Stroški postopka za izdajo upravnih aktov za zaprti sistem so izdatki, ki nastanejo ministrstvu, pristojnemu za okolje (v nadaljnjem besedilu: ministrstvo), za strokovno pomoč odbora za zaprte sisteme in obsegajo stroške poročevalca, stroške drugih strokovnjakov, stroške za prevoz, stroške prenočevanja in dnevnice.

(2) Način izračuna stroškov iz prejšnjega odstavka je določen v prilogi 1, ki je sestavni del te uredbe.

**4. člen**

**(stroški postopka za izdajo upravnih aktov za delo z GSO)**

(1) Stroški postopka za izdajo upravnih aktov za delo z GSO so izdatki, ki nastanejo ministrstvu za strokovno pomoč odbora za zaprte sisteme in obsegajo stroške poročevalca, stroške drugih strokovnjakov, stroške za prevoz, stroške prenočevanja, dnevnice ter stroške javnega naznanila in javne obravnave.

 (2) Način izračuna stroškov iz prejšnjega odstavka je določen v prilogi 2, ki je sestavni del te uredbe.

**5. člen**

**(stroški postopka za izdajo upravnih aktov za namerno sproščanje GSO v okolje)**

 (1) Stroški postopka za izdajo upravnih aktov za namerno sproščanje GSO v okolje so izdatki, ki nastanejo ministrstvu za strokovno pomoč odbora za sproščanje GSO in obsegajo stroške poročevalca, stroške drugih strokovnjakov, stroške za prevoz, stroške prenočevanja, dnevnice ter stroške javnega naznanila in javne obravnave.

(2) Način izračuna stroškov iz prejšnjega odstavka je določen v prilogi 3, ki je sestavni del te uredbe.

**6. člen**

 **(stroški postopka za izdajo upravnih aktov za dajanje izdelka na trg)**

(1) Stroški postopka za izdajo upravnih aktov za dajanje izdelka na trg so izdatki, ki nastanejo ministrstvu za strokovno pomoč odbora za sproščanje GSO in obsegajo stroške poročevalca, stroške drugih strokovnjakov, stroške prevoza, stroške prenočevanja, dnevnice ter stroške javnega naznanila in javne obravnave.

 (2) Način izračuna stroškov iz prejšnjega odstavka je določen v prilogi 4, ki je sestavni del te uredbe.

**7. člen**

**(nosilec stroškov in vplačilo)**

(1) Stroške iz 3., 4., 5. in 6. člena te uredbe nosi prijavitelj.

(2) Stroški iz prejšnjega odstavka so prihodek proračuna Republike Slovenije in se vplačajo na podračun javnofinančnih prihodkov v skladu s predpisom, ki ureja podračune ter način plačevanja obveznih dajatev in drugih javnofinančnih prihodkov.

**8. člen**

 **(začetek veljavnosti)**

Ta uredba začne veljati petnajsti dan po objavi v Uradnem listu Republike Slovenije.

Št. 007/435/2015

Ljubljana,

EVA 2015-2550-0029

Vlada Republike Slovenije

dr. Miroslav Cerar, l.r.

predsednik

Priloga 1

**Določitev stroškov postopka za izdajo upravnih aktov za zaprti sistem**

1. Stroškipostopka za izdajo upravnih aktov za zaprti sistem se določijo na podlagi naslednje enačbe:

SPZS = ⎨[Σ(i=1…..n)SPS] + [xΣ(i=1…..n)( SP + DN + SPR)]\* ⎬, kjer so:

* + SPZS: stroški postopka za izdajo upravnih aktov za zaprti sistem;
	+ SPS: strošek poročevalca in drugih strokovnjakov;
	+ SP: strošek za prevoz;
	+ DN: dnevnica;
	+ SPR: strošek prenočevanja;
	+ Σ(i=1…..n): vsota glede na število določenih poročevalcev in drugih strokovnjakov ali število stroškov za prevoz, prenočevanje, dnevnic ali število javnih naznanil in javnih obravnav;
	+ n: število poročevalcev in drugih strokovnjakov;
	+ x: število ogledov ali poročanj za zaprti sistem;
	+ \*: člen enačbe se pri izračunu stroškov uporablja samo, če so v postopku nastali izdatki zaradi ogleda ali poročanja za zaprti sistem;

2. Pri izračunu stroškov iz prejšnje točke se upoštevajo le tisti členi enačbe, glede katerih je ministrstvo imelo izdatke.

|  |  |  |  |
| --- | --- | --- | --- |
| **Strošek** | **Prejemnik** | **Število**  | **Višina** |
|  |  |  |  |
|  |  |  |  |
| strošek za prevoz  | član znanstvenega odbora oziroma namestnik oziroma poročevalec oziroma drugi strokovnjak | 1 | Višina kilometrine je enaka kilometrini, določeni s predpisom, ki ureja višino povračila stroškov in druge prejemke v javnem sektorju, oziroma povračilo dejanskih stroškov prevoza na podlagi dokazil (vozovnica javnega prevoznega sredstva, račun o plačilu cestnine, račun za parkirnino in podobno). |
| dnevnica | član znanstvenega odbora oziroma namestnik oziroma poročevalec  | 1 | Višina dnevnice je enaka dnevnici za službeno potovanje, določeni s predpisom, ki ureja višino povračila stroškov in druge prejemke v javnem sektorju. |
| strošek prenočevanja | član znanstvenega odbora oziroma namestnik oziroma poročevalec  | 1 | Povračilo za izdatek prenočevanja na podlagi dokazila (račun).  |
| strošek poročevalca | poročevalec  | 40 ur | Višina ure je enaka ceni raziskovalne ure [brez plače] za kategorijo A kabinetnih raziskovalnih projektov, določeni s predpisom, ki ureja normative in standarde za določanje sredstev za izvajanje nacionalnega raziskovalnega in razvojnega programa. |

Priloga 2

**Določitev višine stroškov postopka za izdajo upravnih aktov za delo z GSO**

1. Stroški postopka za izdajo upravnih aktov za delo z GSO se določijo na podlagi naslednje enačbe:

SPD = ⎨[Σ(i=1…..n)SPS] + xΣ(i=1…..n)( SP + DN + SPR)] \* + [Σ(i=1…n) (JN + JO)]\*\* ⎬, kjer so:

* SPD: stroški postopka za izdajo upravnih aktov za delo z GSO;
* SPS: strošek poročevalca in drugih strokovnjakov;
* SP: strošek za prevoz;
* DN: dnevnica;
* SPR: strošek prenočevanja;
* JN: strošek javnega naznanila;
* JO: strošek javne obravnave;
* Σ(i=1…..n): vsota, glede na število določenih poročevalcev in drugih strokovnjakov ali število stroškov za prevoz, prenočevanje, dnevnic ali število javnih naznanil in javnih obravnav;
* n: število poročevalcev in drugih strokovnjakov;
* x: število ogledov ali poročanj o delu z GSO;
* \*: člen enačbe se pri izračunu stroškov uporablja samo, če so v postopku nastali izdatki zaradi ogleda ali poročanj o delu z GSO;
* \*\*: člen enačbe se pri izračunu stroškov uporablja samo, če so v postopku nastali izdatki objave javnega naznanila ali izvedbe javne obravnave.

2. Pri izračunu stroškov iz prejšnje točke se upoštevajo le tisti členi enačbe, glede katerih je ministrstvo imelo izdatke.

3. Javno naznanilo vključuje izdatke objave v sredstvih javnega obveščanja.

4. Javna obravnava vključuje izdatke izvedbe javne obravnave.

|  |  |  |  |
| --- | --- | --- | --- |
| **Strošek** | **Prejemnik** | **Število**  | **Višina** |
|  |  |  |  |
|  |  |  |  |
| strošek za prevoz  | član znanstvenega odbora oziroma namestnik oziroma poročevalec oziroma drugi strokovnjak  | 1 | Višina kilometrine je enaka kilometrini, določeni s predpisom, ki ureja višino povračila stroškov in druge prejemke v javnem sektorju oziroma povračilo dejanskih stroškov prevoza na podlagi dokazil (vozovnica javnega prevoznega sredstva, račun o plačilu cestnine, račun za parkirnino in podobno). |
| dnevnica | član znanstvenega odbora oziroma namestnik oziroma poročevalec  | 1 | Višina dnevnice je enaka dnevnici za službeno potovanje, določeni s predpisom, ki ureja višino povračila stroškov in druge prejemke v javnem sektorju. |
| strošek prenočevanja | član znanstvenega odbora oziroma namestnik oziroma poročevalec  | 1 | Povračilo za izdatke prenočevanja na podlagi dokazila (račun).  |
| strošek poročevalca | poročevalec II. varnostni razredIII. in IV. varnostni razred | 120 150 | Višina ure je enaka ceni raziskovalne ure [brez plače] za kategorijo A kabinetnih raziskovalnih projektov, določeni s predpisom, ki ureja normative in standarde za določanje sredstev za izvajanje nacionalnega raziskovalnega in razvojnega programa. |
| javno naznanilo | ministrstvo, pristojno za okolje | 1 | Povračilo za izdatke objave v sredstvih javnega obveščanja (račun). |
| javna obravnava | ministrstvo, pristojno za okolje | 1 | Povračilo za izdatke izvedbe javne obravnave (račun). |

Priloga 3

**Določitev višine stroškov postopka za izdajo upravnih aktov za namerno sproščanje GSO v okolje**

1. Stroški postopka zaizdajo upravnih aktov za namerno sproščanje GSO v okolje se določijo na podlagi naslednje enačbe:

SSO = ⎨[Σ(i=1…..n)SPS] + xΣ(i=1…..n)( SP + DN + SPR)] \* + [Σ(i=1…n) (JN + JO)]\*\* ⎬, kjer so:

* SSO: stroški postopka za izdajo upravnih aktov za namerno sproščanje GSO v okolje;
* SPS:strošek poročevalca in drugih strokovnjakov;
* SP: strošek za prevoz;
* DN: dnevnica;
* SPR: strošek prenočevanja;
* JN: strošek javnega naznanila;
* JO: strošek javne obravnave;
* Σ(i=1…..n): vsota, glede na število določenih poročevalcev in drugih strokovnjakov ali število stroškov za prevoz, prenočevanje, dnevnic ali število javnih naznanil in javnih obravnav;
* n: število poročevalcev in drugih strokovnjakov;
* x: število ogledov ali poročanj o sproščanju GSO v okolje;
	+ \*: člen enačbe se pri izračunu stroškov uporablja samo, če so v postopku nastali izdatki zaradi ogleda ali poročanj o sproščanju GSO v okolje;
* \*\* : člen enačbe se pri izračunu stroškov uporablja samo, če so v postopku nastali izdatki objave javnega naznanila ali izvedbe javne obravnave.

2. Pri izračunu stroškov iz prejšnje točke se upoštevajo le tisti členi enačbe, glede katerih je ministrstvo imelo izdatke.

3. Javno naznanilo vključuje izdatke objave v sredstvih javnega obveščanja.

4. Javna obravnava vključuje izdatke izvedbe javne obravnave.

|  |  |  |  |
| --- | --- | --- | --- |
| **Strošek** | **Prejemnik** | **Število**  | **Višina** |
|  |  |  |  |
|  |  |  |  |
| strošek za prevoz  | član znanstvenega odbora oziroma namestnik oziroma poročevalec oziroma drugi strokovnjak | 1 | Višina kilometrine je enaka kilometrini, določeni s predpisom, ki ureja višino povračila stroškov in druge prejemke v javnem sektorju oziroma povračilo dejanskih stroškov prevoza na podlagi dokazil (vozovnica javnega prevoznega sredstva, račun o plačilu cestnine, račun za parkirnino in podobno). |
| dnevnica | član znanstvenega odbora oziroma namestnik oziroma poročevalec  | 1 | Višina dnevnice je enaka dnevnici za službeno potovanje, določeni s predpisom, ki ureja višino povračila stroškov in druge prejemke v javnem sektorju. |
| strošek prenočevanja | član znanstvenega odbora oziroma namestnik oziroma poročevalec  | 1 | Povračilo za izdatek prenočevanja na podlagi dokazila (račun).  |
| strošek poročevalca | poročevalec  | 150 | Višina ure je enaka ceni raziskovalne ure [brez plače] za kategorijo A kabinetnih raziskovalnih projektov, določeni s predpisom, ki ureja normative in standarde za določanje sredstev za izvajanje nacionalnega raziskovalnega in razvojnega programa. |
| javno naznanilo | ministrstvo, pristojno za okolje | 1 | Povračilo za izdatke objave v sredstvih javnega obveščanja (račun). |
| javna obravnava | ministrstvo, pristojno za okolje | 1 | Povračilo za izdatke izvedbe javne obravnave (račun). |

Priloga 4

**Določitev višine stroškov postopka za izdajo upravnih aktov za dajanje izdelka na trg**

1. Stroški postopka za izdajo upravnih aktov za dajanje izdelka na trg se določi na podlagi naslednje enačbe:

SDT = ⎨[Σ(i=1…..n)SPS] + xΣ(i=1…..n)( SP + DN + SPR)] \* + [Σ(i=1…n) (JN + JO)]\*\* ⎬, kjer so:

* SDT: stroški postopka za izdajo upravnih aktov za dajanje izdelka na trg;
* SPS: strošek poročevalca in drugih strokovnjakov;
* SP: strošek za prevoz;
* DN: dnevnica;
* SPR: strošek prenočevanja;
* JN: strošek javnega naznanila;
* JO: strošek javne obravnave;
* Σ(i=1…..n): vsota, glede na število določenih poročevalcev in drugih strokovnjakov ali število stroškov za prevoz, prenočevanje, dnevnic ali število javnih naznanil in javnih obravnav;
* n: število poročevalcev in drugih strokovnjakov;
* x: število poročanj za dajanje izdelka na trg;
* \*: člen enačbe se pri izračunu stroškov uporablja samo, če so v postopku nastali izdatki zaradi poročanj o dajanju izdelka na trg;
* \*\*: člen enačbe se pri izračunu stroškov uporablja samo, če so v postopku nastali izdatki objave javnega naznanila ali izvedbe javne obravnave.

2. Pri izračunu stroškov iz prejšnje točke se upoštevajo le tisti členi enačbe, glede katerih je ministrstvo imelo izdatke.

3. Javno naznanilo vključuje izdatke objave v sredstvih javnega obveščanja.

4. Javna obravnava vključuje izdatke izvedbe javne obravnave.

|  |  |  |  |
| --- | --- | --- | --- |
| **Strošek** | **Prejemnik** | **Število**  | **Višina** |
|  |  |  |  |
|  |  |  |  |
| strošek za prevoz  | član znanstvenega odbora oziroma namestnik oziroma poročevalec oziroma drugi strokovnjak | 1 | Višina kilometrine je enaka kilometrini, določeni s predpisom, ki ureja višino povračila stroškov in druge prejemke v javnem sektorju oziroma povračilo dejanskih stroškov prevoza na podlagi dokazil (vozovnica javnega prevoznega sredstva, račun o plačilu cestnine, račun za parkirnino in podobno). |
| dnevnica | član znanstvenega odbora oziroma namestnik oziroma poročevalec  | 1 | Višina dnevnice je enaka dnevnici za službeno potovanje, določeni s predpisom, ki ureja višino povračila stroškov in druge prejemke v javnem sektorju. |
| strošek prenočevanja | član znanstvenega odbora oziroma namestnik oziroma poročevalec  | 1 | Povračilo za izdatek prenočevanja na podlagi dokazila (račun).  |
| strošek poročevalca | poročevalec  | 400 | Višina ure je enaka ceni raziskovalne ure [brez plače] za kategorijo A kabinetnih raziskovalnih projektov, določeni s predpisom, ki ureja normative in standarde za določanje sredstev za izvajanje nacionalnega raziskovalnega in razvojnega programa. |
| javno naznanilo | ministrstvo, pristojno za okolje | 1 | Povračilo za izdatke objave v sredstvih javnega obveščanja (račun). |
| javna obravnava | ministrstvo, pristojno za okolje | 1 | Povračilo za izdatke izvedbe javne obravnave (račun). |

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)
* drugi odstavek 54. a člena,

Zakon o ravnanju z gensko spremenjenimi organizmi (Uradni list RS, št. 23/05 – uradno prečiščeno besedilo, 21/10 in 90/12 - ZdZPVHVVR)

1. Rok za izdajo uredbe, določen z zakonom

Predlog Uredbe s številko EVA 2010-2511-0087 (št. 0071-138/2010) je bil julija 2010 in februarja 2011 odložena točka predvidenih sej vlade.

Rok za izdajo uredbe je potekel 30. september 2010.

1. Splošna obrazložitev predloga uredbe, če je potrebna

Na področju zaprtih sistemov in dela z GSO v zaprtih sistemih, ki zajema predvsem kategorijo raziskovalnega dela z GSO npr. v laboratorijih in rastlinjakih imamo v Sloveniji do sedaj v register GSO vpisanih 64 zaprtih sistemov za delo z GSO v I. ali II. varnostnem razredu. Poleg tega je vsako leto še 7 – 10 prijav dela z GSO v I. ali II. varnostnem razredu. Prijavitelji zaprtih sistemov in dela z GSO prihajajo predvsem iz univerz in inštitutov ter v zelo majhnem delu iz industrije.

Sproščanje GSO v okolje tudi »poljski poskusi« pomeni na osnovi ZRGSO vsak nameren vnos GSO ali kombinacije GSO v okolje razen dajanja izdelkov na trg, pri katerem se ne izvajajo zadrževalni ukrepi za omejitev stika z okoljem in prebivalstvom ter za zagotovitev visoke stopnje varnosti. Zajema predvsem kategorijo raziskovalnega dela izven zaprtih sistemov. V Sloveniji v tem okviru poteka raziskovalno delo na področju genske terapije. Na področju raziskav gensko spremenjenih rastlin pa nimamo poljskih poskusov.

Pristojno ministrstvo za okolje je vključeno tudi v EU postopke dovoljevanja za dajanje GSO na trg, ki prav tako zahteva strokovno pomoč odbora za sproščanje GSO v delu, ki se nanaša na oceno tveganja za okolje.

Z Uredbo o načinu in merilih za določitev višine stroškov postopka izdaje upravnih aktov pri ravnanju z gensko spremenjenimi organizmi se tako ureja način in določa merila za stroške postopka izdaje upravnih aktov (potrdil oziroma dovoljenj oziroma podaljšanja potrdil oziroma podaljšanja dovoljenj) za zaprte sisteme, delo z GSO v zaprtem sistemu, namernem sproščanju GSO v okolje in dajanju izdelkov na trg predvsem v tistem delu, ki zajema strokovno pomoč v okviru upravnih postopkov.

Osrednji sestavni del odločanja ministrstva pri izdaji upravnih aktov o prijavi zaprtega sistema, dela z GSO v zaprtem sistemu, namernega sproščanja GSO v okolje in dajanja GSO izdelka na trg je strokovno mnenje, ki ga pripravijo znanstveni odbori. Z Uredbo se določajo stroški strokovne pomoči odbora za zaprte sisteme in odbora za sproščanje GSO v postopku izdaje upravnih aktov, ki je z Zakonom o dopolnitvi ZRGSO (ZRGSO-B, Uradni list RS, št. 21/10) v celoti strošek prijavitelja.

1. Predstavitev presoje posledic za posamezna področja, če te niso mogle biti celovito predstavljene v predlogu zakona

Na osnovi slovenske in evropske zakonodaje je treba vsak zaprti sistem (npr. laboratorij, proizvodni obrat), delo z GSO v zaprtem sistemu, sproščanje GSO v okolje z namenom izvedbe poskusa (npr. gensko terapijo) in dajanje GSO na trg EU prijaviti pristojnemu organu. V Sloveniji prijavitelji zaprtih sistemov in sproščanja GSO v okolje prihajajo v največji meri iz šol, univerz in inštitutov. Za pridobitev upravnega akta je zahtevana izvedba zelo zahtevnega in specifičnega upravnega postopka. Osrednji del postopka zajema strokovno pomoč znanstvenega odbora glede ustreznosti ocene tveganja za okolje, ki jo pripravi prijavitelj. V tem okviru nastajajo izdatki, ki se s predmetno uredbo sedaj zaračunavajo prijaviteljem, kar bo povečalo obremenitev prijaviteljev za pridobivanje upravnih aktov.

II. VSEBINSKA OBRAZLOŽITEV PREDLAGANIH REŠITEV

**K posameznim poglavjem/členom uredbe**

**I. Splošne določbe**

V 1. členu je obrazložena vsebina predloga uredbe, ki zajema način in merila določitve višine stroškov postopka izdaje upravnih aktov ter obračun stroškov obravnave prijave in strokovne pomoči odbora za zaprte sisteme in odbora za sproščanje GSO.

V 2. členu so opredeljeni izrazi, ki se uporabljajo v Uredbi in zajemajo stroške, ki pomenijo izdatke, ki nastanejo odgovornemu organu v zvezi z izdajo upravnih aktov za zaprti sistem, za delo z GSO, za namerno sproščanje GSO v okolje in za dajanje izdelka na trg. Uredba uvaja tudi izraz poročevalec, kar pomeni osebo, ki je član znanstvenega odbora za zaprte sisteme ali znanstvenega odbora za namerno sproščanje GSO v okolje in dajanje izdelka na trg ali drug strokovnjak, ki poroča o strokovnem mnenju oziroma mnenju o primernosti izdelka ter ga določi znanstveni odbor. V tem okviru izraz drugi strokovnjak pomeni samo strokovnjaka iz evidence raziskovalne in razvojne dejavnosti, ki ga vodi Agencija za raziskovalno dejavnost Republike Slovenije ali strokovnjaka iz seznama strokovnjakov v okviru Urada za izmenjavo informacij o biološki varnosti, ki je vzpostavljen v okviru Kartagenskega protokola o biološki varnosti katerega pogodbenica je tudi Slovenija (MKPBV, Ur.l. RS 89/2002 in Odločitev Pogodbenic EM-I/3). V členu so opredeljeni tudi izrazi dnevnica, prevozni stroški, stroški prenočevanja, ki pomenijo izdatke po predpisih, ki urejajo povračila stroškov in druge prejemke v javnem sektorju. Drugi izrazi, uporabljeni v uredbi, pa imajo enak pomen kot izrazi, uporabljeni v predpisu, ki ureja ravnanje z GSO.

**II. Način in merila za določitev višine stroškov postopka izdaje upravnih aktov**

V 3. členu je skupaj s Prilogo 1 opredeljen način in merila za določitev višine stroškov, ki nastanejo v zvezi z izdajo upravnih aktov za zaprti sistem oziroma sprememb zaprtega sistema v postopku pridobitve strokovne pomoči odbora za zaprte sisteme in obsegajo stroške poročevalca, stroške drugih strokovnjakov, stroške za prevoz ter stroške prenočevanja in dnevnice.

V 4. členu je skupaj s Prilogo 2 opredeljen način in merila za določitev stroškov, ki nastanejo v zvezi z izdajo upravnih aktov za delo z GSO v drugem, tretjem ali četrtem varnostnem razredu v postopku pridobitve strokovne pomoči odbora za zaprte sisteme in obsegajo stroške poročevalca, stroške drugih strokovnjakov, stroške za prevoz, stroške prenočevanja, dnevnice ter stroške javnega naznanila in javne obravnave.

V 5. členu je skupaj s Prilogo 3 opredeljen način in merila za določitev stroškov, ki nastanejo v zvezi z izdajo upravnih aktov za namerno sproščanje GSO v okolje z namenom izvedbe poskusa in obsegajo stroške poročevalca, stroške drugih strokovnjakov, stroške za prevoz, stroške prenočevanja, dnevnice, ter stroške javnega naznanila in javne obravnave.

V 6. členu je skupaj s Prilogo 4 opredeljen način in merila za odmero stroškov, ki nastanejo v zvezi z izdajo upravnih aktov za dajanje GSO izdelka na trg in obsegajo stroške poročevalca, stroške drugih strokovnjakov, stroške prevoza, stroške prenočevanja, dnevnice ter stroške javnega naznanila in javne obravnave.

V 7. členu je opredeljeno, da je nosilec vseh stroškov, ki nastanejo med izdajo upravnih aktov v zvezi z delom z GSO v zaprtem sistemu, namernim sproščanjem GSO v okolje in dajanjem izdelkov na trg po tej uredbi prijavitelj. Opredeljeno je tudi, da je plačilo stroškov prihodek proračuna Republike Slovenije, ki se vplača na prehodni podračun, ki je odprt v skladu s predpisi, ki urejajo podračune ter načine plačevanja obveznih dajatev in drugih javnofinančnih prihodkov.

**III. Končna določba**

V 8. členu sta določena začetek veljavnosti in uporabnosti same Uredbe.

**Priloge**

K uredbi so dodane štiri priloge, ki določijo stroške postopka za izdajo upravnih aktov za zaprte sisteme, delo z GO v zaprtem sistemu, sproščanje GSO v okolje in dajaje na trg na podlagi izračuna po pripadajočih formulah, in sicer:

– Priloga 1: Določitev stroškov postopka za izdajo upravnih aktov za zaprti sistem

Ta priloga podrobneje določa izračun stroškov postopka za izdajo upravnih aktov za zaprti sistem.

– Priloga 2: Določitev višine stroškov postopka za izdajo upravnih aktov za delo z GSO

Ta priloga podrobneje določa izračun stroškov postopka za izdajo upravnih aktov za delo z GSO v zaprtem sistemu.

– Priloga 3: Določitev višine stroškov postopka za izdajo upravnih aktov za namerno sproščanje GSO v okolje.

V tej prilogi je podrobneje določen izračun stroškov postopka za izdajo upravnih aktov za namerno sproščanje GSO v okolje.

– Priloga 4: Določitev višine stroškov postopka za izdajo upravnih aktov za dajanje GSO izdelka na trg

V tej prilogi je podrobneje določen izračun stroškov postopka za izdajo upravnih aktov za dajanje GSO izdelka na trg.